|  |
| --- |
| **Zmluva o dielo** |
| uzatvorená v zmysle ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej ako „**Obchodný zákonník**“)(ďalej ako „**Zmluva**”) |
| medzi týmito zmluvnými stranami: |
| **Objednávateľ:** | Názov: **Banskobystrický samosprávny kraj**Sídlo: Námestie SNP 23, 974 01 Banská BystricaIČO: 378 28 100DIČ: 2021627333Bankové spojenie: Štátna pokladnicaČíslo účtu: zastúpený: Ing. Ján Lunter, predseda Banskobystrického samosprávneho kraja(ďalej ako „**Objednávateľ**”) |
| a |  |
| **Zhotoviteľ:** | Obchodné meno:Sídlo:IČO: DIČ: IČ DPH: Bankové spojenie: Číslo účtu: Zastúpený: Zápis v Obchodnom registri .................................., oddiel: ....., vložka č. .............. (ďalej ako „**Zhotoviteľ**“a spolu s Objednávateľom ďalej ako „**zmluvné strany**“) |
|  |
| **Čl. I.** |
| **Úvodné ustanovenia** |
| 1.1 | Táto Zmluva sa uzatvára ako výsledok verejného obstarávania realizovaného postupom podlimitnej zákazky podľa  § 108 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „**ZVO**“), vyhláseného Výzvou na predkladanie ponúk zverejnenou vo Vestníku verejného obstarávania č. ...................../2020, dňa ..................2020, pod zn. oznámenia ........................., na predmet zákazky s názvom: „**Tlač a distribúcia mesačníka „Náš kraj“ na rok 2021**“ (ďalej ako „**verejné obstarávanie**“).  |
| 1.2 | 1. Objednávateľ na základe uplatnenia stanovených kritérií na vyhodnotenie ponúk, prijal Zhotoviteľom predloženú ponuku (ďalej ako „**Ponuka**“) a vyhodnotil ju ako najvýhodnejšiu.
 |
| 1.3 | Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie diela špecifikovaného v tejto Zmluve v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, a je oprávnený túto Zmluvu uzavrieť a riadne naplniť účel Zmluvy. Zhotoviteľ tiež vyhlasuje, že je zapísaný v Registri výrobcov neobalových výrobkov a na základe tejto Zmluvy preberá na seba zodpovednosť za odvádzanie recyklačného poplatku a plnenie ďalších povinností vyplývajúcich aj pre Objednávateľa zo zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej ako „**zákon o odpadoch**“). |
| 1.4 | Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie diela špecifikovaného v tejto Zmluve, a to najmä, nie však výlučne, predpisy a normy v platnom znení vymenované v Zmluve. |
| 1.5 | Zhotoviteľ berie na vedomie, že pri realizácii diela špecifikovaného v tejto Zmluve prostredníctvom subdodávateľov (ďalej aj ako „**subdodávka**“) zodpovedá Zhotoviteľ tak, ako keby toto dielo, resp. jeho časť realizoval sám. Zhotoviteľ je povinný oznámiť objednávateľovi akékoľvek zmeny týkajúce sa subdodávok.  |
| 1.6 | 1. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou diela špecifikované v tejto Zmluve, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie diela špecifikovaného v tejto Zmluve ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny tohto diela.
 |
| 1.7 | Objednávateľ ako vyšší územný celok - samosprávny kraj je právnickou osobou, ktorej postavenie je upravené v zákone č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, a ktorý samostatne hospodári s vlastným majetkom a plní predmetným zákonom zverené úlohy a vykonáva zákonom zverené právomoci a povinnosti. |
| 1.8 | Z dôvodov potreby zabezpečenia vzájomnej zmluvnej spolupráce oboch zmluvných strán ohľadne zabezpečenia efektívnej a primeranej informovanosti obyvateľov samosprávneho kraja o jeho činnosti, aktivitách, plnení zákonom zverených úloh, sa zmluvné strany dohodli na uzavretí tejto Zmluvy. |
| **Čl. II.** |
| **Predmet zmluvy** |
| 2.1 | Predmetom tejto Zmluvy je záväzok Zhotoviteľa na svoje náklady a svoje nebezpečenstvo, v dojednanom čase a podľa podmienok dohodnutých v tejto Zmluve vykonať pre Objednávateľa tlač a distribúciu dvanástich čísel novín s mesačnou periodicitou mesačníka Úradu Banskobystrického samosprávneho kraja pod názvom „***Náš kraj***“ (ďalej aj ako „**mesačník**“ alebo „**Dielo**“) vrátane zabezpečenia všetkých povinností zmluvných strán vyplývajúcich podľa tejto Zmluvy zo zákona o odpadoch, podľa nasledovnej špecifikácie Diela: * rozsah: 12 strán, s výnimkou mesiaca december 2021 – tento mesiac bude mesačník v rozsahu 16 strán;
* vydanie: január 2021, február 2021, marec 2021, apríl 2021, máj 2021, jún 2021, júl 2021, august 2021, september 2021, október 2021, november 2021, december 2021;
* formát: A4;
* rozmer jednej strany formátu A4: 210 mm x 297 mm;
* vyhotovenie: 4/4, plnofarebné;
* technológia tlače: heat-setová rotačná tlač (magazínová tlač) alebo cold-setová tlač;
* papier pre realizáciu tlače: 52 g/ m2, vylepšený novinový;
* väzba: lepená;
* mesačný náklad: 272 510 ks

(ďalej ako „**Predmet Zmluvy**“), za čo sa Objednávateľ zaväzuje uhradiť Zhotoviteľovi cenu uvedenú v článku V. tejto Zmluvy. |
|  |  |
| **Čl. III.** |
| **Práva a povinnosti zmluvných strán** |
| 3.1 | Objednávateľ poskytne Zhotoviteľovi všetku potrebnú súčinnosť pri príprave tlače mesačníka, a to v rozsahu a za podmienok dohodnutých v tejto Zmluve. |
| 3.2 | Zhotoviteľ sa zaväzuje pri plnení predmetu Zmluvy postupovať samostatne v súlade so záväznými termínmi, priebežne konzultovať s určeným pracovníkom zo strany Objednávateľa postup realizácie predmetu Zmluvy.  |
| 3.3 | Objednávateľ a Zhotoviteľ sú povinní určiť najmenej jedného pracovníka, ktorý zodpovedá za konzultácie a odsúhlasovanie podkladov do tlače do 5 dní po nadobudnutí účinnosti tejto zmluvy. Zhotoviteľ sa zaväzuje splniť všetky náležitosti vyplývajúce z tejto Zmluvy do doby najviac 8 kalendárnych dní od dodania tlačových podkladov Objednávateľom. |
| 3.4 | Objednávateľ je povinný prevziať Dielo od Zhotoviteľa, pričom Dielo Zhotoviteľ odovzdá načas, bez chýb a podľa podmienok dohodnutých v tejto Zmluve. O dodaní čiastkového plnenia bude Zhotoviteľom vystavený dodací list. |
| 3.53.6 | Objednávateľ má právo požadovať bezplatné vykonanie spoločnej kontroly vykonania distribúcie Diela podľa tejto Zmluvy, a to maximálne jedenkrát za štvrťrok.Zhotoviteľ je povinný vykonať Dielo riadne a včas v súlade s požiadavkami Objednávateľa, v zmysle špecifikácie a v súlade s platnými technickými normami pre polygrafickú výrobu. Zhotoviteľ sa zaväzuje dodať Dielo podľa podkladov Objednávateľa, pričom Zhotoviteľ zodpovedá za akékoľvek grafické chyby, resp. chyby v písaní, ktoré sa odlišujú od podkladov Objednávateľa. |
| 3.7 | Mesačník bude dodaný v celkovom mesačnom náklade 272 510  ks. |
| 3.8 | Zhotoviteľ sa zaväzuje dodať Objednávateľovi po vytlačení mesačného nákladu v súlade s Harmonogramom distribúcie 200 ks mesačníka na korešpondenčnú adresu sídla Objednávateľa. |
| 3.9 | Zhotoviteľ je povinný vykonávať plnenie predmetu Zmluvy na svoje náklady a vlastné nebezpečenstvo a v dojednanom čase.  |
| 3.10 | Zhotoviteľ je povinný zachovávať mlčanlivosť o všetkých skutočnostiach, s ktorými sa oboznámil pri realizácii Predmetu Zmluvy. |
| 3.11 | Zhotoviteľ je povinný zabezpečiť distribúciu Diela do jednotlivých odberných miest podľa Harmonogramu distribúcie mesačníka Náš kraj 2021 (príloha č. 2 Zmluvy) a na adresu sídla Objednávateľa v Banskobystrickom samosprávnom kraji podľa priloženého Distribučného zoznamu pre doručenie mesačníka (príloha č. 1 Zmluvy).  |
| 3.12 | Zhotoviteľ sa zaväzuje na svoje náklady a svoje nebezpečenstvo zabezpečiť splnenie všetkých povinností vyplývajúcich zmluvným stranám na základe tejto Zmluvy zo zákona o odpadoch, predovšetkým je Zhotoviteľ povinný zabezpečiť príslušný zápis do Registra výrobcov neobalových výrobkov a úhradu recyklačného poplatku za každé vydanie mesačníka a pod. |
|  |
| **Čl. IV.** |
| **Miesto a Čas plnenia** |
| 4.1 | Prvá distribúcia Diela bude zrealizovaná najneskôr v posledný kalendárny týždeň mesiaca január 2021 (t. j. 25.-27.1.2021), pokiaľ Objednávateľ neurčí iný termín. Distribúcia Diela pre nasledujúce mesiace bude prebiehať podľa Harmonogramu distribúcie mesačníka Náš kraj 2021 (podľa prílohy č. 2 tejto Zmluvy). Zároveň je Zhotoviteľ povinný odovzdať Dielo - mesačník, resp. doručiť v príslušnom mesiaci v rozsahu 200 kusov na adresu sídla Objednávateľa. Objednávateľ je povinný riadne a včas vykonané Dielo od Zhotoviteľa prevziať podľa článku III. bod 3.4. tejto Zmluvy.  |
|  |  |
| **Čl. V.** |
| **Cena a Platobné podmienky** |
| 5.1 | Zmluvné strany sa dohodli na tom, že celková cena za Predmet tejto Zmluvy je **.................... EUR s DPH, slovom: ...................................................... EUR ..................... centov**, z toho:* cena Predmetu Zmluvy **za mesiac január 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac február 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac marec 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac apríl 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac máj 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac jún 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac júl 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac august 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac september 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac október 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac november 2021** je .............. EUR s DPH, slovom: ...................................................... EUR ..................... centov,
* cena Predmetu Zmluvy **za mesiac december 2021** je .............. EUR s DPH, slovom: ...................................................... EUR ..................... centov.
 |
| 5.2 | Splatnosť faktúr je 30 dní odo dňa doručenia faktúry na adresu Objednávateľa a fakturovaná čiastka bude uhradená formou prevodu na bankový účet Zhotoviteľa.  |
| 5.3 | Faktúra musí obsahovať všetky náležitosti vyžadované príslušnými všeobecne záväznými právnymi predpismi. Ak faktúra nebude obsahovať náležitosti vyžadované príslušnými všeobecne záväznými právnymi predpismi, Objednávateľ je oprávnený vrátiť faktúru Zhotoviteľovi. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej alebo novo vystavenej faktúry. |
| 5.4 | Dohodnutá cena zahŕňa všetky náklady Zhotoviteľa na zhotovenie Predmetu Zmluvy podľa podmienok dohodnutých zmluvnými stranami v tejto Zmluve. |
| **Čl. VI.** |
| **Trvanie a Zánik Zmluvy** |
| 6.1 | Táto Zmluva sa uzatvára sa na dobu určitú, a to odo dňa účinnosti tejto Zmluvy do 31.12.2021. |
| 6.2 | Táto Zmluva môže byť ukončená pred riadnym uplynutím dohodnutej doby uvedenej v bode 6.1 tohto článku Zmluvy dohodou zmluvných strán alebo jednostranným odstúpením od Zmluvy.  |
| 6.3 | Zmluva môže byť ukončená písomnou dohodou podpísanou oboma zmluvnými stranami, a to ku dňu uvedenom v písomnej dohode. |
| 6.4 | V prípade porušenia povinností uvedených v tejto Zmluve je každá zo zmluvných strán oprávnená jednostranne od Zmluvy odstúpiť, pričom odstúpenie je účinné odo dňa písomného doručenia druhej zmluvnej strane.  |
| **Čl. VII.** |
| **ZODPOVEDNOSŤ ZA ŠKODU, ÚROKY Z OMEŠKANIA A ZMLUVNÉ POKUTY** |
| 7.1 | Každá zo zmluvných strán zodpovedá za akúkoľvek škodu, ktorú svojím konaním spôsobí druhej zmluvnej strane porušením svojich zmluvných povinností. |
| 7.2 | Objednávateľ je v prípade porušenia svojich zmluvných povinností podľa článku V. bodu 5.2 Zmluvy (t.j. uhradiť vystavenú faktúru Zhotoviteľa v lehote jej splatnosti) povinný zaplatiť Zhotoviteľovi úrok z omeškania v zmysle Obchodného zákonníka za každý i začatý deň omeškania s úhradou faktúry.  |
| 7.3 | Zhotoviteľ v prípade porušenia svojich zmluvných povinností uvedených v tejto Zmluve je povinný zaplatiť Objednávateľovi zmluvnú pokutu vo výške 250 Eur za každé takéto porušenie v jednotlivom prípade, pokiaľ v tejto Zmluve nie je uvedené inak, čím nie je nijako dotknuté právo na náhradu škody. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. |
|  |  |
| **Čl. VIII.** |
| **VADY DIELA** |
| 8.1 | Pri uplatňovaní nárokov z vád Diela sa bude postupovať podľa príslušných ustanovení §  560 a nasl. Obchodného zákonníka. |
| 8.2 | Naviac Zhotoviteľ je povinný bezodkladne odstrániť na vlastné náklady vady Diela, najneskôr do 3 dní od ich uplatnenia Objednávateľom formou písomnej reklamácie. |
|  |  |
| **Čl. IX.** |
| **POSTÚPENIE PRÁV A POVINNOSTI VYPLÝVAJÚCICH ZO ZMLUVY** |
| 9.1 | Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto dohody, resp. ich časť na iný subjekt bez predchádzajúceho písomného súhlasu druhej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej zmluvnej strane, a tým nie je dotknuté právo na náhradu škody. |
|  |  |
| **Čl. X.** **VYUŽITIE SUBDODÁVATEĽOV*** 1. Zhotoviteľ predkladá v Prílohe č. 3 tejto Zmluvy zoznam všetkých svojich subdodávateľov s uvedením  jeho identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť Objednávateľovi akúkoľvek zmenu údajov o subdodávateľovi.
	2. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia, podiel plnenia zmluvy v % vyjadrení a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
	3. Povinnosti uvedené v bodoch 1 a 2 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
	4. Zmluvné strany sa dohodli za účelom zabezpečenia všetkých povinností zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má objednávateľ okrem práva odstúpiť od Zmluvy aj nárok na zmluvnú pokutu vo výške 5 % z ceny Diela bez DPH, za každé porušenie ktorejkoľvek z vyššie uvedených povinností tohto článku Zmluvy zhotoviteľom, a to aj opakovane.
	5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.
	6. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinností podľa tohto článku Zmluvy.
	7. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Zhotoviteľa zaplatenie zmluvnej pokuty vo výške predstavujúcej celkovú cenu za Predmet tejto Zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.

**Čl. XI.** |
| **ZÁVEREČNÉ USTANOVENIA** |
| 11.111.2  | Táto Zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.Túto Zmluvu možno meniť alebo dopĺňať len písomnou dohodou zmluvných strán vo forme číslovaných a podpísaných dodatkov. |
| 11.3 | Táto Zmluva sa riadi právnym poriadkom Slovenskej republiky. Právne skutočnosti neupravené touto Zmluvou sa riadia príslušnými ustanoveniami Obchodného zákonníka alebo iného všeobecne záväzného právneho predpisu platného v Slovenskej republike. |
| 11.4 | V prípade, ak sa niektoré ustanovenie Zmluvy stane neplatným, neúčinným alebo nevykonateľným, predmetnou neplatnosťou, neúčinnosťou alebo nevykonateľnosťou nie je dotknutý ostatný obsah Zmluvy. Príslušné ustanovenie Zmluvy sa nahradí takým platným a účinným zákonným ustanovením, ktoré je mu svojím významom, obsahom a účelom najbližšie. |
| 11.5 | Táto Zmluva je vyhotovená v štyroch rovnopisoch s platnosťou originálu, pričom dva rovnopisy dostane Zhotoviteľ a dva Objednávateľ. |
| 11.6 | Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. |
| 11.7 | Zmluvné strany vyhlasujú, že si túto Zmluvu prečítali a s jej obsahom súhlasia, že Zmluva bola uzatvorená podľa ich pravej a slobodnej vôle, určito, vážne a zrozumiteľne, nie v tiesni ani za inak nápadne nevýhodných podmienok. |
| 11.8 | Zmluvné strany vyhlasujú, že ich spôsobilosť a voľnosť uzatvoriť túto Zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že sa oboznámili s obsahom tejto Zmluvy a na znak súhlasu ju podpisujú. |
| 11.9 | V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode Zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany sa dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje. |
| 11.10 | Neoddeliteľnou súčasťou tejto Zmluvy sú prílohy:* Príloha č. 1 – Distribučný zoznam pre doručenie mesačníka
* Príloha č. 2 – Harmonogram distribúcie mesačníka Náš kraj 2021
* Príloha č. 3 – Zoznam subdodávateľov/čestné prehlásenie, že zhotoviteľ nepoužije žiadnych subdodávateľov
 |
| V Banskej Bystrici dňa ............................ | V .......................... dňa ................................ |
|   |  |
| ----------------------------------------------------objednávateľ | --------------------------------------------------- |
| Ing. Ján Lunter, | zhotoviteľ |

predseda Banskobystrického samosprávneho kraja